b'\n_START_ARTICLE_\nZaljev Anibare\n_START_PARAGRAPH_\nZaljev Anibare je veliki zaljev koji se nalazi u distriktu Anibare u isto\xc4\x8dnom dijelu otoka Nauru._NEWLINE_Jedini zaljev otoka Nauru dom je istoimenoj pla\xc5\xbei, najljep\xc5\xa1oj pla\xc5\xbei u Nauruu, te je popularna turisti\xc4\x8dka destinacija. Pla\xc5\xbea je prekrivena bijelim koraljnim pijeskom. Dva rta, koja oblikuju krajeve ove vi\xc5\xa1e od 2 km duge pla\xc5\xbee, pripadaju okrugu Ijuw na sjeveru te, prema jugu, okrugu Meneng._NEWLINE_Zaljev Anibare najbolje je mjesto na otoku za surfanje ili plivanje, iako je ovo donekle riskantno zbog opasnih morskih struja. Zaljev je, uz iznimku Buada lagune, koja se nalazi u unutra\xc5\xa1njosti otoka, jedina ve\xc4\x87a atrakcija otoka. Menen Hotel, koji se nalazi u blizini, jedini je hotel na otoku. Godine 2000. u zaljevu je osnovana luka, "Luka Anibare", koja bi promovirala ribarstvo.'